Мордва чĕлхисем
Мордва чĕлхисем — Мордва республикинче пурăнакан ирçепе мăкша халăхĕн финн-угр чĕлхисем патне кĕрекен ирçепе мăкшă чĕлхисем. Нумай пĕрпекрех пулсан та иккĕшĕ те тĕрлĕ чĕлхесем. 

Мордва республикисĕр ирçепе мăкшă чĕлхипе калаçакан çынсем Чăваш Енре, Тутарстанра, Пушкăртстанра, тата Чулхула, Оренбург, Пенза, Рязань, Самар, Саратов, Тамбовпа Чĕмпĕр облаçĕсенче те пурăнаççĕ.

Ирçепе мăкшă чĕлхисем вырăс чĕлхипе пĕрле Мордва республикин официаллă чĕлхисем.

Мордва чĕлхисемпе ирçесем, мăкшăсем, шăкшăсем, терюхансем калаçаççĕ. Каратайсем тутар чĕлхи çине куçнă. Пурне те мордва теççĕ. Çавăнпа Мордва республикинче пĕр мордва чĕлхи пур  тесе йăнаш калани те тăтăшах илтĕнет.

2002 çулхи Раççей халăх çыравĕнче 614 260 çын «мордва» е «ирçе-мордва» е «мăкшă-мордва» чĕлхипе калаçма пĕлетĕп тенĕччĕ.

Каçăсем 
Словарĕсем

Раççей чĕлхисем
Финн-угр чĕлхисем